Seðlabankanum er heimilt með samþykki ráðherra að lýsa yfir tölulegu markmiði um verðbólgu og er yfirlýst markmið frá árinu 2001 2½% verðbólga yfir tólf mánaða tímabil . Bankanum er heimilt með samþykki ráðherra að lýsa yfir markmiði um gengi íslensku krónunnar gagnvart erlendum gjaldmiðlum . Seðlabankinn skal stuðla að framgangi stefnu ríkisstjórnarinnar í efnahagsmálum , enda telji hann það ekki ganga gegn markmiðum bankans . Ákvarðanir um beitingu stjórntækja Seðlabanka Íslands varðandi fjármálastöðugleika eru teknar af fjármálastöðugleikanefnd . Ákvarðanir fjármálastöðugleikanefndar skulu grundvallast á lögum og byggjast á vönduðu mati á ástandi og horfum í fjármálakerfinu . Seðlabankinn á margvíslegt samstarf við erlendar fjármálastofnanir , svo sem aðra seðlabanka , Efnahags - og framfarastofnunina ( OECD ) og enn fremur er Seðlabankinn hluthafi í Alþjóðagreiðslubankanum . Seðlabankinn fer með fjárhagsleg og fagleg tengsl við Alþjóðagjaldeyrissjóðinn ( AGS ) fyrir hönd íslenska ríkisins .